Somebiseby aoka izany ny mpiara-monina ; injany ny tsipoa-poaka mirefodrefotra toy ny basy etsy sy eroa. Mivoaka sy miditra ny manan-katao mividy izay heveriny hampifaliana ny ankohonany. Faha dimy amby roapolon’ ny volana jona tokoa manko izao ka hitsingerina rahampitso ny faha dimy amby telopolon’ ny taona niverenan’ ny fahaleovantenan’i madagasikara. Indro, renim-pianakaviana mbola tanora dia tanora, ramandimbisoa mamy, variana manala ny ravina maina sy manondraka ireo voninkazo eo an-davarangana. Toerana talaky maso no iorenan’ ny tranony na tsy amoron-dalana aza. Voahodidina tamboho ary hafa indrindra amin’ iretsy trano mifanakaiky aminy. Nony voatondraka ny voninkazony dia lasa naka sainam-pirenena malagasy i mamy, natsatony teo amiri’ ny tongo-davarangana. Mianadahy no naterak’ i mamy i tojo no lahy, voalohan-janany; i beby kosa no faharoa. Maty vady izy, tsy miasa any ivelany fa manao irony kitapo lamba irony izay misy mpandray isan-tapa-bolana. Ary ny vokatra avy amin’ ireo voankazo voleny koa efa misy mpiantoka. Tsy dia sahirana loatra izy telo mianaka na somary mihafihafy ihany aza indraindray. Soa ihany koa fa tsy mba irony vehivavy be haingitraingitra irony izy na dia mbola ao anatin’ ny hatsaran-tarehy amam-bika aza. Vavy tokan-dray sy reniny i mamy, ary lovany io trano itoeran’ izy telo mianaka io. Ny tolakandro, nafana ery ny resak’ i mamy tamin-janany rahariva, anaka, dia higadona indray ny takarivam-piravoravoana hiarahan’ nyankizy hitondra harendrina sy hihirahira manerana ny arabe eny tokoa, hoy i tojo. Ary aza fanala kely intsony no vidina ho anay fa nihomehezan’ny ankizy ny anay tamin’ny herintaona a ! Hitan’ i neny ve ny fanalan’ i manana ? Hoy i beby. Toy ireny, ry neny, entina ho anay a ! Lafo be ireny ! Hoy i tojo. Tsy aleo ve manamboatra jiro kapoaka fa efa haiko tsara ny manefy ireny ? Izao isika no mitady kapoakan-dronono hanaovana azy. Nisento ny reniny, ary nanazava ny antony tsy hahafahany mividy ireny fanala lehibe ireny. Tsy very maina ny fotoana lany iarahan’i mamy mamaky baiboly amin’izy dahy alohan’ny hatoriana ka hendry sy mora toroana ry zareo mbola nikenonkenona teo foana i mamy, ka hoy i tojo misy andrasana angaha ? Andraso kely re, anaka, fa efa handeha aho izao e ! Nodinihin’i tojo tsara ny reniny, sady hoy izy rahoviana ange i dada vao hitsangana hiala ao anaty vata ao ? Angaha mbola elabe i kristy vao hanangana azy ? Tokony hatsangany amin’ izay ny dadanay kah ! Atoroy anay, ry neny, izaymisy an’i kristy fa hanoratra ho azy izahay a ! Hajia fandefasana taratasy amina fiaramanidina no andefasana azy, sa ? Aleo rangahy izaho mihitsy no hiangavy azy any, sao mba mangoraka i jesoa mahita ahy a ! Nefa hay isika tsy manam-bola hatao saran-dalana akory ! Tsy misy tonga any, ry tojo, na fiarakodia, na fiaran-dalam-by, na fiaramanidina aza a ! Aza mirediredy eo fa mandreraka ! Neny kosa izahay ange efa tena malahelo mafy an’i dada, sady efa tena ela, tena ela no niandrasana azy mandehana re milalao any alatrano ianareo, miandry ahy, fa mbola ho tonga ny fotoana hananganan’i kristy ny rainareo e ! Izahay tsy hilalao any fa manjary mipitrapitra fotsiny izahay mahita ny dadan’i manana mitatitra sakafo sy vorona ary kilalao ho an-janany ! Mankanesa any an-tsena amin’ izay i neny, fa izahay mianadahy hihidy an-trano ato, hivavaka. Misefosefo ery i tojo milaza izany tadidiko tsara ilay soratra novakin’ i neny. Hoy i jesoa tamin’ ny mpianany ary na inona na inona no angatahinareo amin’ ny anarako, dia ataoko izany, mba hankalazana ny ray eo amin’ ny zanaka. Raha mangataka zavatra amiko ianareo, diahataoko izany. Jaona 14,13-14.